Diari Oficial de la Generalitat Valenciana


Sumari del DOGV 4504, del 21-05-2003 (2003/5696)

ORDE de 9 de maig de 2003, de la Conselleria d'Obres Públiques, Urbanisme i Transports, de bases de la concessió de subvencions per a la compensació econòmica a les empreses concessionàries de servicis regulars de transport públic de viatgers per carretera que discorren per les àrees rurals de la Comunitat Valenciana i que mantenen línies de dèbil trànsit, i convocatòria de les ajudes per a 2003.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4504

Data del DOGV
:   21-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5696


Data del document
:   09-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * transport per carretera
    * suport econòmic
    * transport públic
    * ajuda pública
    * regió rural
    * empresa de transport
    * transport de viatgers

ORDE de 9 de maig de 2003, de la Conselleria d'Obres Públiques, Urbanisme i Transports, de bases de la concessió de subvencions per a la compensació econòmica a les empreses concessionàries de servicis regulars de transport públic de viatgers per carretera que discorren per les àrees rurals de la Comunitat Valenciana i que mantenen línies de dèbil trànsit, i convocatòria de les ajudes per a 2003. [2003/5696]
  
La Llei 16/1987, de 30 de juliol, d'Ordenació dels Transports Terrestres (BOE de 31 de juliol de 1987) preveu en l'article 19.4 que les administracions interessades puguen establir excepcionalment un règim especial de compensació econòmica a les empreses prestatàries dels servicis de transport públic en els quals concórreguen circumstàncies econòmiques o socials que originen la falta de rendibilitat.
  
En exercici d'esta facultat, la Conselleria d'Obres Públiques, Urbanisme i Transports va dictar l'Orde de 19 de juliol de 1993 (DOGV de 2 d'agost de 1993) per la qual regula la qualificació i règim de les línies regulars de dèbil trànsit de transport públic de viatgers per carretera que discorren íntegrament per les àrees rurals de la Comunitat Valenciana. Des de llavors s'ha desenvolupat de manera ininterrompuda el programa de compensacions econòmiques a les empreses concessionàries que mantenen línies de dèbil trànsit.
  
L'aplicació del règim de compensacions econòmiques a les línies de dèbil trànsit ha permés millorar l'accessibilitat en transport públic en nombroses zones de la Comunitat Valenciana i s'han satisfet plenament els objectius perseguits per l'administració. S'han mantingut així uns servicis mínims de transport en àrees poc poblades que podrien haver quedat sense estes prestacions en un règim concessional genèric. Així, els efectes aconseguits des de l'inici de l'aplicació del programa de subvencions justifiquen la pròrroga d'este durant els pròxims exercicis, segons les disponibilitats pressupostàries.
  
Transcorreguts deu anys des de l'inici de l'aplicació del programa d'ajudes, es considera oportú escometre la revisió de la qualificació de línies i trams de línies de dèbil trànsit i incorporar l'anàlisi de l'evolució demogràfica, territorial i econòmica experimentada en estos anys en els diversos àmbits afectats.
  
Per tot això, i d'acord amb el que establix el paràgraf segon de l'article quart de l'Orde de 19 de juliol de 1993, existint disponibilitat pressupostària per a l'exercici de 2003 i en ús de les atribucions que em conferix l'article 35 e) de la Llei de Govern Valencià i l'article 7 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports
  
ORDENE
  
1. S'aproven les bases de la convocatòria per a la concessió de subvencions per a la compensació econòmica a les empreses concessionàries de servicis regulars de transport públic de viatgers per carretera que mantinguen línies o trams de línia de dèbil trànsit que s'arrepleguen en l'annex a la present orde.
  
2. Es convoca per a 2003 l'atorgament de subvencions a les empreses titulars de servicis regulars de transport de viatgers per carretera que mantinguen línies o trams de línia de dèbil trànsit, d'acord amb les bases aprovades mitjançant la present orde i d'acord amb les determinacions següents:
  
2.1. Termini de presentació de sol·licituds: 30 dies naturals comptadors a partir de la publicació de la present orde en el Diari Oficial de la Generalitat Valenciana.
  
2.2. Import global de les ajudes: 489.050 euros (quatre-cents huitanta-nou mil cinquanta euros) i podran incrementar-se si els recursos que aporten altres administracions excedixen dels prevists en el pressupost de la Generalitat Valenciana de 2003.
  
2.3. Aplicació pressupostària: programa 513. 30, ordenació i coordinació del transport terrestre; línia T0913000, transport de viatgers de dèbil trànsit.
  
Disposició final
  
Es faculta la Direcció General de Transports per a dictar les disposicions i adoptar les mesures que considere oportunes per al desenvolupament, interpretació i aplicació de la present orde.
  
La present orde entrarà en vigor el dia següent de la seua publicació en el Diari Oficial de la Generalitat Valenciana.
  
València, 9 de maig de 2003
  
El conseller d'Obres Públiques, Urbanisme i Transports
  
JOSÉ RAMÓN GARCÍA ANTÓN
  
ANNEX
  
Bases generals
  
Primera. Objecte
  
L'objecte de les presents bases és regular el règim de subvencions a les empreses concessionàries de servicis públics de transport regular d'ús general de viatgers per carretera, de titularitat autonòmica que incloguen línies o trams de línia de dèbil trànsit que discórreguen íntegrament a la Comunitat Valenciana.
  
Segona. Qualificació de línies o trams de línies de dèbil trànsit
  
1. Es consideraran línies o trams de línies de dèbil trànsit, als efectes del que disposen l'article 19.4 de la Llei 6/1987, de 30 de juliol, d'Ordenació dels Transports Terrestres i l'article 88.3 del seu Reglament (Reial Decret 1211/1990, de 28 de setembre), aquelles en què concórreguen les següents circumstàncies, establides en l'article primer de l'Orde de 19 de juliol de 1993 (Diari Oficial de la Generalitat Valenciana, de 2 d'agost de 1993) per la qual es regula la qualificació i règim de les línies regulars de dèbil trànsit de transport públic de viatgers per carretera que discorren íntegrament per les àrees rurals de la Comunitat Valenciana:
  
- Que es desenvolupen en comarques amb estructura demogràfica, territorial i econòmica de característiques rurals i amb una infraestructura viària de menor accessibilitat respecte dels grans nuclis provincials.
  
- Que connecten els municipis amb entitat poblacional suficient amb els centres prestadors de servicis i els ingressos dels quals, obtinguts a partir dels usuaris, no garantisquen un nivell mínim de cobertura de les despeses d'explotació assignats a dites línies.
  
- Realitzades en els dies hàbils, en els quals es presten servicis sanitaris, educatius o socials.
  
- Que per les seues especials característiques lligades a la problemàtica plantejada puguen assimilar-se a les incloses segons els conceptes anteriors.
  
A més, hauran de tenir complementàriament les següents condicions:
  
- Que milloren l'accessibilitat dels àmbits afectats i connecten els nuclis de població amb les capçaleres comarcals.
  
- Que no realitzen més de dos expedicions senzilles d'anada i altres dos de tornada diàries a la capçalera comarcal de l'àrea els servicis mínims de transport de la qual es tracta de consolidar.
  
- Que realitzen, com a mínim, un servici de transport d'anada i tornada almenys una vegada a la setmana durant tot l'any i no és, amb caràcter general, objecte de subvenció els servicis prestats exclusivament de forma estacional, és a dir, que realitzen expedicions únicament en determinats períodes de l'any, amb discontinuïtat en la prestació superior a 5 mesos, llevat que circumstàncies excepcionals del servici afectat justifiquen la dita temporalitat.
  
2. Anualment es procedirà a l'actualització de la qualificació de línies o trams de línia de dèbil trànsit. De la mateixa manera s'establirà el règim de compensacions econòmiques de les línies o trams de línies que es qualifiquen anualment de dèbil trànsit, de conformitat amb el que disposen les presents bases per a la concessió de subvencions, tenint en compte les disponibilitats pressupostàries, així com els resultats de l'exercici anterior en l'explotació de les línies, i d'acord amb els estudis i controls que porte a terme la Direcció General de Transports.
  
Respecte d'això, els estudis i controls de la Direcció General de Transports es realitzaran d'acord amb els resultats anuals de l'explotació de les línies que anualment presenten les empreses concessionàries peticionàries de les ajudes, tenint en compte els condicionants demogràfics, territorials i econòmics dels àmbits afectats.
  
Tercera. Beneficiaris
  
Als efectes de la present convocatòria podran ser beneficiaris de subvenció aquelles empreses que complisquen les condicions següents:
  
1.Que siguen titulars de concessions de servicis de transport públic regular d'ús general de viatgers per carretera de competència de la Generalitat Valenciana.
  
2. Que la concessió de què siguen titulars mantinga línies o trams de línies de dèbil trànsit l'explotació de la qual durant l'exercici anterior hi haja tingut un resultat deficitari, sempre que este no siga imputable a una inadequada gestió empresarial, i que no hagen rebut ajudes o subvencions a l'explotació de l'administració autonòmica o d'altres administracions o ens públics.
  
Quarta. Convocatòria
  
Anualment es publicarà en el Diari Oficial de la Generalitat Valenciana la convocatòria d'ajudes que fixarà el termini de presentació de sol·licituds, l'import corresponent a l'exercici que es tracte i l'aplicació pressupostària corresponent.
  
En la dita resolució es farà menció expressa d'estes bases de convocatòria i del Diari Oficial de la Generalitat Valenciana en què han sigut publicades.
  
L'import total de les subvencions que s'han d'atorgar no podrà superar en cap cas el crèdit pressupostari disponible assignat a estos fins per la Llei de Pressupostos de la Generalitat Valenciana de l'exercici corresponent.
  
Cinquena. Sol·licituds, terminis i requisits
  
1. El termini de presentació de sol·licituds conclourà als 30 dies naturals comptadors a partir de la publicació de la corresponent convocatòria anual en el Diari Oficial de la Generalitat Valenciana, i s'hauran de tenir la totalitat dels requisits prevists en estes bases en el moment d'acabament del dit termini.
  
2. Les sol·licituds, dirigides a la Direcció General de Transports de la Conselleria d'Obres Públiques, Urbanisme i Transports, es presentaran en la seua seu situada en l'avinguda de Blasco Ibáñez, número 50 de València, o en qualsevol dels servicis territorials de les tres províncies, directament o per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Les sol·licituds presentades presumixen l'acceptació incondicionada de les bases de la convocatòria i de les condicions, requisits i obligacions que s'hi contenen.
  
4. Juntament amb la sol·licitud, degudament datada i firmada, i emplenada segons el model núm.1, adjunt a les presents bases, es presentaran:
  
a) Declaració responsable de no haver rebut ajudes o subvencions amb el mateix objecte de qualsevol administració o ens públic. D'altra banda, farà constar les que haja sol·licitat i l'import de les rebudes.
  
b) Declaració responsable de no trobar-se inhabilitat per a rebre ajudes o subvencions de la Generalitat Valenciana.
  
Sisena. Documentació
  
1. Requisits generals:
  
Les sol·licituds de subvenció hauran d'anar acompanyades, a més, de la següent documentació (original o mitjançant còpia degudament compulsada):
  
a) Documents acreditatius de la personalitat del sol·licitant i, si és procedent, poders de representació de la persona que represente a l'empresa interessada.
  
b) Document d'Identificació Fiscal del sol·licitant (CIF de l'empresa o, si és procedent, NIF).
  
c) Dades de domiciliació bancària.
  
d) Alta i últim rebut de l'impost d'activitats econòmiques.
  
e) Documents acreditatius de trobar-se al corrent en el compliment de les obligacions tributàries i de Seguretat Social:
  
- Certificat expedit per l'òrgan estatal competent de l'administració tributària.
  
- Certificat expedit per l'òrgan competent de la Seguretat Social.
  
- Certificat expedit per l'òrgan competent de la Conselleria d'Economia i Hisenda de la Generalitat Valenciana, o de l'òrgan competent de la corresponent comunitat autònoma.
  
Els referits certificats hauran de ser positius o, si és procedent, indicar que els deutes estan ajornats, fraccionats o acordada la suspensió amb ocasió de la impugnació de les corresponents liquidacions, i haurà de tenir validesa durant el termini de sis mesos des de la data de la seua expedició. No obstant això, si hagueren caducat abans de la proposta de concessió de la subvenció, el beneficiari proposat hauria de presentar un certificat actualitzat.
  
Quan l'empresa no estiga obligada a presentar les declaracions o documents relatius a obligacions tributàries i de Seguretat Social, acreditarà esta circumstància mitjançant declaració responsable.
  
2. Requisits específics
  
Per a la qualificació de les línies o trams de línies de dèbil trànsit i l'establiment del règim de compensacions econòmiques, les sol·licituds hauran d'incloure, a més dels requisits genèrics, els següents:
  
a) Memòria explicativa i justificativa de la petició, fonamentada en les dades d'explotació de la línia i circumstàncies demogràfiques, territorials i econòmiques dels municipis afectats, d'acord amb els quals se sol·licita la qualificació de la línia o un dels seus trams com de dèbil trànsit. En la dita memòria quedarà, per tant, acreditada la concurrència de les circumstàncies previstes en l'article primer de l'Orde de 19 de juliol de 1993 i el compliment de les condicions complementàries per a la qualificació de les línies o trams de línies de dèbil trànsit especificades en la segona de les presents bases.
  
b) Dades sobre ingressos i costos globals d'explotació directes i indirectes, referits a l'exercici anterior, segons model núm. 2 adjunt a les presents bases.
  
c) Dades mensuals relatives a expedicions realitzades, viatgers, quilòmetres recorreguts i recaptació (sense IVA) corresponents a l'exercici anterior de totes les línies de la concessió.
  
d) Plànol a escala 1:25.000 o semblant de l'itinerari de les línies per a les quals se sol·licita la qualificació de dèbil trànsit, a l'efecte de determinar les dades de ruta, i afegir quadre de distàncies recorregudes entre parades i calendari, i indicar el nombre d'expedicions diàries.
  
e) En el cas que l'empresa concessionària realitze servicis de transport escolar s'adjuntarà declaració sobre este.
  
f) Certificat de tots els ajuntaments pels quals discórrega el servici de la línia o tram de línia per al qual se sol·licita la qualificació de dèbil trànsit, i acreditar la prestació del servei.
  
Setena. Sol·licitud d'ampliació de dades
  
1. La Direcció General de Transports podrà demanar de les empreses sol·licitants de la subvenció tota la documentació i informació complementària que estime oportunes per a fonamentar la petició, així com per a esmenar els defectes apreciats en la sol·licitud, o totes les dades que siguen necessaris per a una millor elaboració de la proposta.
  
2. El requeriment serà complit pel sol·licitant en el termini de 10 dies hàbils a partir de la notificació del requeriment, d'acord am el que assenyala l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Transcorregut el termini esmentat sense haver complit l'anteriorment disposat se li considerarà que ha desistit de la seua petició i es procedirà a l'arxivament de l'expedient sense més tràmit.
  
Huitena. Resolució
  
1. El director general de Transports, per delegació del conseller d'Obres Públiques, Urbanisme i Transports que mitjançant la present orde se li conferix, resoldrà sobre la qualificació de les línies o trams de línia de dèbil trànsit, i sobre la procedència de l'atorgament de les ajudes corresponents a les empreses de transport regular de viatgers prestatàries de dites línies o trams de línia.
  
De la mateixa manera formalitzarà els oportuns acords singularitzats amb dites empreses, en els quals s'establiran les condicions d'explotació de les línies o trams de línia subvencionats així com les ajudes corresponents, a proposta d'un òrgan col·legiat integrat pel cap del Servici de Planificació de la Direcció General de Transports, el cap del Servici d'Administració del Transport i el cap de Secció d'Ordenació del Transport per Carretera.
  
2. El termini màxim per a l'adopció i publicació de la citada resolució que posarà fi al procediment serà de sis mesos comptadorsç a partir de l'últim dia del termini de presentació de sol·licituds. Transcorregut este termini sense que s'haja dictat i publicat resolució expressa, els interessats podran entendre desestimades les seues sol·licituds.
  
Novena. Import de la subvenció
  
L'import definitiu de cada subvenció es determinarà dins de l'import total màxim de cada convocatòria, segons els quilòmetres anuals recorreguts pel servici qualificat de dèbil trànsit, i es concedirà la subvenció com a màxim pel quilometratge degut a realització d'una expedició diària d'anada i tornada de dilluns a divendres laborables durant tot l'any.
  
L'assignació per quilòmetre s'establirà segons els següents criteris: població servida, freqüència del servici, dèficit de l'explotació, interés del servici, compliment dels servicis, concurrència de línies, inexistència de mitjans de transport alternatius, resultats d'explotació de l'empresa, possibles millores introduïdes en el servici, pes del servici de dèbil trànsit en el total de la concessió, i qualssevol altres circumstàncies que l'òrgan col·legiat estime pertinents.
  
Deu. Pagament de la subvenció
  
1. Les subvencions es faran efectives en dos pagaments semestrals per als quals s'haurà de justificar el compliment de la finalitat per a la qual es concedix l'ajuda econòmica, dins del mes següent a l'acabament del primer semestre natural.
  
Esta justificació s'efectuarà mitjançant la presentació de les dades estadístiques d'explotació (km realitzats, nombre d'expedicions, nombre de viatgers i ingressos), de cada línia o tram de línia del programa.
  
En el cas del segon semestre natural, la justificació de les mensualitats de juliol a desembre haurà de presentar-se abans del dia 7 de desembre. S'admet una dada estimativa per a la resta de dies d'este últim mes de l'any.
  
2. L'incompliment del termini de justificació de la subvenció pel beneficiari, comportarà la pèrdua del dret a percebre la subvenció corresponent.
  
Onze. Obligacions i responsabilitats del beneficiari
  
Els beneficiaris de la subvenció tindran l'obligació de:
  
1. Acreditar la realització de l'activitat que fonamenta l'atorgament de l'ajuda.
  
2. Mantenir durant l'any en curs almenys el mateix nivell de servici que es va prestar durant l'exercici anterior i donar adequat compliment a les condicions establides en el corresponent títol concessional, especialment en allò que fa referència al nombre d'expedicions que s'han de realitzar i no es permetrà la reducció o supressió de cap expedició en la línia per a la qual se sol·licita l'ajuda.
  
3. Facilitar qualsevol document o informació que la Direcció General de Transports considere necessari per a un coneixement exhaustiu del compliment dels fins previstos.
  
4. Sotmetre's a qualsevol actuació de control financer que corresponga a la Intervenció General de la Generalitat Valenciana, en relació amb les ajudes i subvencions concedides.
  
5. Comunicar a la Direcció General de Transports l'obtenció d'ajudes o subvencions concedides amb posterioritat, per a la mateixa finalitat, procedents de qualssevol administracions o entitats públiques.
  
Dotze. Revocació de les subvencions
  
La Direcció General de Transports podrà comprovar pels mitjans que estime més adequats, el compliment de les obligacions inherents a l'atorgament de les ajudes.
  
L'incompliment d'estes obligacions o la comprovació de la falsedat de les dades aportades a l'expedient donaran lloc a la revocació de les subvencions i a la devolució de les quanties atorgades, les quals meritaran els corresponents interessos de demora.
  
A més el dit incompliment podrà determinar la no-consideració de futures sol·licituds.
  
Igualment, qualsevol alteració de les circumstàncies i dels requisits subjectius i objectius considerats per a la concessió de l'ajuda o subvenció i, en tot cas, l'obtenció pel beneficiari d'ajudes o subvencions concedides per altres administracions o ens públics per a la mateixa destinació o finalitat podran donar lloc a la revocació de les subvencions i a la devolució amb els corresponents interessos de demora de les quanties atorgades.
  
Tretze. Aplicació i efectes
  
Les ajudes previstes podran ser aplicables i tenir efecte per a servicis de transport realitzats en les línies o trams de línia qualificades de dèbil trànsit, a partir del dia 1 de gener de l'exercici corresponent.
  
Catorze. Delegació de facultats
  
El director general de Transports queda facultat per a dictar les instruccions pertinents per a l'aplicació, desenvolupament i inspecció del que disposen les presents bases.
  
5. DOCUMENTACIÓ:
  
5.1. Declaració responsable de no haver rebut altres ajudes o subvencions amb el mateix objecte.
  
5.2. Declaració responsable de no trobar-se inhabilitat per a rebre ajudes o subvencions de la Generalitat Valenciana.
  
REQUISITS GENERALS
  
5.3. DNI de l'empresari individual o del representant, si és procedent, de l'entitat sol·licitant.
  
5.4. Poder de representació.
  
5.5. CIF de l'empresa sol·licitant o NIF.
  
5.6. Dades per a la domiciliació bancària.
  
5.7. Alta i últim rebut del IAE.
  
5.8. Certificat d'estar al corrent de les obligacions tributàries.
  
5.9. Certificat d'estar al corrent de les obligacions amb la seguretat social.
  
5.10. Certificat de no ser deutor de la Hisenda de la Generalitat Valenciana.
  
5.11. Declaració responsable de no estar obligat a la presentació de declaracions o documents relatius a obligacions tributàries i de seguretat social.
  
REQUISITS ESPECÍFICS
  
5.12. Memòria per a la qualificació de les línies o trams de línia de dèbil trànsit.
  
5.13. Dades sobre ingressos i costos globals d'explotació directes i indirectes, referits a l'exercici anterior, segons model núm. 2.
  
5.14. Dades mensuals de totes les línies de la concessió (expedicions realitzades, nombre de viatgers, quilòmetres realitzats, ingressos).
  
5.15. Plànol de l'itinerari, quadre de distàncies i calendari de cada línia per a la qual se sol·licita la qualificació de dèbil trànsit.
  
5.16. Declaració relativa als servicis de transport escolar.
  
5.17. Certificat dels ajuntaments sobre execució dels servicis de dèbil trànsit.
  
 - , - d - de
  
Signat -
  
DIRECCIÓ GENERAL DE TRANSPORTS
  
CONSELLERIA D'OBRES PÚBLIQUES, URBANISME I TRANSPORTS
  
MODEL NÚM. 2
  
DADES DELS SERVICIS REALITZATS
  
· DADES DE LA LÍNIA (S'ha d'omplir per a cada una de les línies per a les quals se sol·licita subvenció, es referisca la sol·licitud a la línia completa o a un tram d'esta)
  
Itinerari: -
  
Longitud: -
  
Calendari: -
  
km totals realitzats en l'exercici anterior: -
  
Nombre de viatgers total en l'exercici anterior: -
  
Plantilla de personal adscrit a la línia -
  
Nombre de vehicles adscrits a la línia -
  
· DADES DEL TRAM DE LÍNIA (S'ha d'omplir només en el cas que se sol·licite ajuda per a un tram i no per a la línia completa).
  
Itinerari: -
  
Longitud: -
  
Calendari: -
  
km totals realitzats en l'exercici anterior: -
  
Nombre de viatgers total en l'exercici anterior: -
  
· DADES DE LA CONCESSIÓ
  
km totals realitzats en l'exercici anterior: -
  
Nombre de viatgers total en l'exercici anterior: -
  
Ingressos totals per viatgers en l'exercici anterior: -
  
· DADES DE L'EMPRESA
  
Costos d'explotació exercici anterior (totals): -
  
Personal: -
  
Amortització: -
  
Costos financers: -
  
Assegurances: -
  
Reparacions i conservació: -
  
Combustibles i lubricants: -
  
Pneumàtics: -
  
Diversos (s'han d'especificar els conceptes inclosos): -
  
Ingressos exercici anterior (totals): -
  
Ingressos pels bitllets dels viatgers: -
  
Subvencions: -
  
Dèficit de la línia o tram de línia (despeses - ingressos): -
  
 - , - d - de